****

 **ОБЩИНА ДУЛОВО, ОБЛАСТ СИЛИСТРА**

 7650 гр.Дулово, ул. Васил Левски №18, тел.:0864/2 30 00, факс: 2 30 20, **Еmail:** **dulovokmet@abv.bg**

До

инж. Невхис Мустафа,

председател на Общински съвет,

гр.Дулово

ДОКЛАДНА ЗАПИСКА

 От Д-р ЮКСЕЛ АХМЕД – КМЕТ НА ОБЩИНА ДУЛОВО

ОТНОСНО:Приемане на Анализ на потребностите от социални услуги на общинско и областно ниво, които се финансират изцяло или частично от държавния бюджет и Предложение за планиране на социалните услуги на общинско и областно ниво

Уважаема г-жо Председател, Уважаеми дами и господа общински съветници,

В изпълнение на чл. 35 от Закона за социалните услуги и чл.37,ал.1 от Наредбата за планиране на социалните услуги, кметът на общината организира разработването на Анализ на потребностите от социалните услуги на общинско и областно ниво, които се финансират изцяло или частично от държавния бюджет.

Анализът е разработен, съгласно утвърдената задължителна структура в чл.39, ал.1 от Наредбата за планиране на социалните услуги. В процеса на събиране на информация и разработване на Анализа взеха участие Община Дулово, Дирекция „Социално подпомагане“, членовете на Съвета по социалните въпроси и управителите на социалните услуги в общината.

Въз основа на анализа по чл.37, ал.1 от Наредбата за планиране на социалните услуги, критериите по чл. 36 и проведено обсъждане между кметовете в областта, кметът на общината изготвя предложение за планирането в общината на социалните услуги на общинско и областно ниво, които се финансират изцяло или частично от държавния бюджет.

В резултат на анализите по чл.37, ал.1 и предложенията по чл.41, ал.1 от Наредбата за планиране на социалните услуги, Агенцията за социално подпомагане изготвя анализ на потребностите на национално ниво от социални и интегрирани здравно-социални услуги на общинско и областно ниво, които се финансират изцяло или частично от държавния бюджет.

Във връзка с гореизложеното, предлагам Общински съвет, град Дулово да вземе следните

Р Е Ш Е Н И Я:

На основание чл. 21, ал. 1, т. 23 и ал. 2 от Закона за местно самоуправление и местна администрация и във връзка с чл. 35 от Закона за социалните услуги, и чл.42, чл.43 от Наредбата за планиране на социалните услуги, Общински съвет, гр. Дулово,

1.Приема Анализ на потребностите от социални услуги на общинско и областно ниво които се финансират изцяло или частично от държавния бюджет.

 2. Приема Предложение за планирането в общината на социалните услуги на общинско и областно ниво, които се финансират изцяло или частично от държавния бюджет.

 3.Допуска предварително изпълнение на решенията по чл.60 от АПК

С уважение,

Д-р Юксел Ахмед

КМЕТ НА ОБЩИНА ДУЛОВО

Съгласувал:

Доротея Тотева

зам.- кмет „Хуманитарни дейности”

 Изготвил:

 Пенка Томова

 гл.експерт ЖН и СП